《谢呈寇相公召宴》
宋代·魏野

两度为霖六镇临，春残公暇宴棠阴。
周瑜辨乐宁妨醉，裴度谕兵不废吟。
五色诏书丹凤降，十香御酒翠娥斟。
野人每喜陪樽俎，三入唯愁阻访寻。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。